Bollivud aktrisasi Juhi Chavla qaroridan hamon afsusda: “Devona qalb” filmi haqida qiziqarli faktlar (video)

Juhi Chavla “Devona qalb”dagi Nisha rolidan voz kechishni o‘z faoliyatidagi eng omadsiz qarorlardan biri deb biladi. Ushbu ajoyib musiqiy film haqida yanada qiziqarli tafsilotlarni bilan tanishib chiqing.

Nisha roliga aktrisalardan Ravina Tandon, Juhi Chavla, Kajol, Manisha Koyrale va Shilpa Shetti taklif qilingan. Ammo ularning barchasi taklifni rad etgan.

Ajablanarlisi shundaki, bu rolni qabul qilgan Karishma Kapur  Filmfare’ning eng yaxshi ikkinchi darajali aktrisa mukofotiga sazovor bo‘ldi.

Juhi Chavla bu roldan tashqari “Raja Hindustani” filmidan bosh tortganidan ham afsusda. Bu rol ham Karishma Kapurga nasib etgan.

“Dil To Pagal Hai” nomli trek Germaniyada, Baden-Baden shahrida suratga olingan va shu tariqa “Devona qalb” Bollivuddagi Germaniyada suratga olingan birinchi filmga aylangan.

Karan Johar bu filmda Shohrux Xonning barcha liboslari dizayneri sifatida ishlagan.

Ushbu melodrama 1997-yilda Hindistonda eng ko‘p daromad olgan ikkinchi filmga aylangan.